CELEX: C2005/143/70
Language: et
Date: 2005-06-11 00:00:00
Title: Kohtuasi T-112/05: Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV ja Akzo Nobel Functional Chemicals BV 2. märtsi 2005. aasta hagi Euroopa Ühenduste Komisjoni vastu

11.6.2005   
            
            
               ET
            
            
               Euroopa Liidu Teataja
            
            
               C 143/37
            
         Akzo Nobel NV, Akzo Nobel Nederland BV, Akzo Nobel Chemicals International BV, Akzo Nobel Chemicals BV ja Akzo Nobel Functional Chemicals BV 2. märtsi 2005. aasta hagi Euroopa Ühenduste Komisjoni vastu
   (Kohtuasi T-112/05)
   (2005/C 143/70)
   Kohtumenetluse keel: inglise
   Akzo Nobel NV, asukoht Arnhem (Madalmaad), Akzo Nobel Nederland BV, asukoht Arnhem (Madalmaad), Akzo Nobel Chemicals International BV, asukoht Amersfoort (Madalmaad), Akzo Nobel Chemicals BV, asukoht Amersfoort (Madalmaad) ja Akzo Nobel Functional Chemicals BV, asukoht Amersfoort (Madalmaad), esitasid 2. märtsil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hagejate esindajad on advokaadid C. R. A. Swaak ja J. de Gou.
   Hageja palub esimese astme kohtul:
   
               —
            
            
               kontrollida vaidlustatud otsuse seaduslikkust vastavalt EÜ artiklile 230;
            
         
               —
            
            
               tühistada vaidlustatud otsus vastavalt EÜ artiklile 231;
            
         
               —
            
            
               jätta komisjoni enda ning hagejate kohtukulud komisjoni kanda.
            
         Õiguslikud alused ja peamised argumendid
   Hagejad vaidlustavad komisjoni 9. detsembri 2004. aasta otsuse (asjas COMP/E-2/37.533 — koliinkloriid), mis puudutab EÜ artikli 81 ja EMP artikli 53 kohaldamismenetlust ja milles tuvastati, et hagejad olid seotud erinevate kokkulepete ja kooskõlastatud tegevustega, mis seisnesid hindade kindlaksmääramises, turu jagamises ja kooskõlastatud toimingutes konkurentide vastu Euroopa Majanduspiirkonna koliinkloriidi turul ning millega määrati hagejatele trahv.
   Hagejad märgivad oma hagiavalduse toetuseks, et on rikutud määruse nr 1/2003 (1) artikli 23 lõiget 2, lugedes Akzo Nobel grupi valdusettevõtja Akzo Nobel NV seaduse rikkumise eest vastutavaks. Hagejad on seisukohal, et Akzo Nobel NV ei omanud otsustavat mõju oma tütarettevõtjate kaubanduspoliitika üle.
   Lisaks väidavad hagejad, et hagejatele solidaarselt määratud trahvisumma ületab 10 % piiri ühe hageja käibest. Hagejate arvamuse kohaselt oleks komisjon pidanud eraldi piiritlema iga ettevõtte individuaalse vastutuse.
   Lõpetuseks toovad hagejad välja põhjendamiskohustuse rikkumise. Hagejad on seisukohal, et komisjon tugines Akzo Nobel NV solidaarvastutuse tuvastamisel valedele põhjendustele ja ei põhjendanud ühe hageja käibest 10 % piiri ületava solidaarse trahvisumma määramist.
   
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, lk 1).